open-index/open-wikipedia-markdown huggingface dataset:
Πανελλήνιο πρωτάθλημα στίβου ανδρών 2002

Το **88ο [[Πανελλήνιο πρωτάθλημα στίβου ανδρών]] 2002** διεξήχθη στο Εθνικό Στάδιο Τρικάλων στις 15 και 16 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2002. Οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο στις 3 Νοεμβρίου. Ο αγώνας έγινε υπό ευνοϊκές συνθήκες και αναπτύχθηκε έντονος ανταγωνισμός ανάμεσα στον εξάκις πανελληνιονίκη Νίκο Πολιά και τον Βασίλη Ζαμπέλη που τελικά επικράτησε με διαφορά μόλις εννιά δευτερολέπτων. Στη γενική κατάταξη ήταν 6ος, έπειτα από πέντε Κενυάτες.

Σε ξεχωριστές ημερομηνίες έγιναν τα πρωταθλήματα 50 και 20 χλμ βάδην και δεκάθλου ενώ από το έτος αυτό καθιερώθηκε να διεξάγεται ξεχωριστά και ο αγώνας δρόμου 10.000μ εντός σταδίου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε με μεγάλη διαφορά από τους άλλους συλλόγους ο **[[Πανελλήνιος Γ.Σ.]]** για δωδέκατη συνεχόμενη χρονιά και συμπλήρωσε **33 τίτλους** συνολικά. Παράλληλα, έκανε το **ενδέκατο συνεχόμενο "νταμπλ"** και 15ο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές

### Βαθμολογία

Βαθμολογήθηκαν οι 12 πρώτοι κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 226-229 και 291-292.
*
*Αποτελέσματα Πανελληνίου Πρωταθλήματος Μαραθώνιου 2001
*GREEK CHAMPIONSHIPS.
*Αθλητική Ηχώ, 15/6/2002 ως 17/6/2002.
*Οι Καλύτεροι ΑΝΟΙΚΤΟΣ ΣΤΙΒΟΣ 2002 - ΣΕΓΑΣ
### Αναφορές



Ανδρων
Κατηγορία:Στίβος το 2002
Κατηγορία:Τρίκαλα
Κλόι Γκρέις Μορέτζ

Η **Κλόι Γκρέις Μορέτζ** (αγγλικά: *Chloë Grace Moretz*, 10 Φεβρουαρίου 1997) είναι Αμερικανίδα ηθοποιός.

## Βιογραφία
Ξεκίνησε την καριέρα της ως ηθοποιός σε ηλικία εφτά ετών με ερμηνείες σε ταινίες και σειρές όπως οι: *[[Τρόμος στο Amityville]] (The Amityville Horror)*, *[[(500) Μέρες με τη Σάμερ]] ((500) Days of Summer)*, *[[Το Ημερολόγιο ενός Σπασίκλα (ταινία, 2010)|Το Ημερολόγιο ενός Σπασίκλα]] (Diary of a Wimpy Kid)*, *[[Μην Πυροβολείτε τη Γιαγιά 2]] (Big Momma's House 2)*, *[[Νοικοκυρές Σε Απόγνωση]] (Desperate Housewives)* και *[[Dirty Sexy Money]]* (για τη οποία ήταν υποψήφια για Βραβεία Young Artist). Έλαβε παγκόσμια αναγνώριση ως Hit-Girl στην ταινία δράσης του 2010, *[[Kick-Ass (ταινία)|Kick-Ass]]* και η επιτυχία της συνεχίστηκε με ρόλους στις ταινίες *[[Άσε το Κακό να Μπει]] (Let Me In)* και *[[Hugo]]*, οι οποίες έλαβαν διθυραμβικές κριτικές.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί φεμινιστές
Επιθετικός μέσος

Με τον όρο **επιθετικός μέσος** ή **μεσοεπιθετικός** αναφερόμαστε σε μία θέση του ποδοσφαίρου και συγκεκριμένα στον παίκτη που αγωνίζεται πιο μπροστά από τη μεσαία γραμμή για να βοηθήσει στο σκοράρισμα. Ο επιθετικός μέσος είναι σημαντική θέση και απαιτεί από τον παίκτη να διαθέτει καλές τεχνικές ικανότητες, τρέξιμο και ικανότητες ντρίπλας. 

 

Μεσοεπιθετικός
Νίκος Εγγλέζου

Ο **Νίκος Εγγλέζου** (γενν. Λεμεσός, 11 Ιουλίου 1993) είναι Κύπριος ποδοσφαιριστής που αγωνίζεται για την Καρμιώτισσα.

## Καριέρα
Ο Εγγλέζου ξεκίνησε στις ακαδημίες Campus Sportivo το 2000 στη Λεμεσό. Το καλοκαίρι του 2008 αποκτήθηκε από τον Απόλλωνα Λεμεσού, όπου και συμμετείχε στις ακαδημίες του. Το 2009 εντάχθηκε στις ακαδημίες της ΑΕΚ Αθηνών. Το 2011 υπέγραψε επαγγελματικό συμβόλαιο με την ΑΕΚ Αθηνών έχοντας μια συμμετοχή. Έχει συμμετάσχει σε αγώνες των ομίλων του UEFA Europa League 2011–12 με την ΑΕΚ. Έχει συμμετάσχει στο εκτός έδρας παιχνίδι με αντίπαλο την ΡΣΚ Άντερλεχτ, ξεκινώντας ως βασικός  και στο παιχνίδι με αντίπαλο την Στουρμ Γκρατς και πάλι ως βασικός..

Το καλοκαίρι του 2012 προέκυψε πρόβλημα με τη στρατιωτική του θητεία. Δεν μπορούσε να βρίσκεται στο εξωτερικό (Ελλάδα) και για το λόγο αυτό δόθηκε δανεικός στη Νέα Σαλαμίνα Αμμοχώστου για ένα χρόνο.

Την επόμενη περίοδο κατέθεσε προσφυγή και έμεινε ελεύθερος από την ΑΕΚ Αθηνών. Ενδιαφέρθηκαν για την απόκτηση του οι μεγάλες ομάδες της Κύπρου.. Τελικά, συμφώνησε με την ΑΕΚ Λάρνακας.

Έχει συμμετοχές με την Εθνική Κύπρου U21, Εθνική Κύπρου U19 και με την Εθνική Ενόπλων Κύπρου.

## Προσωπική ζωή
Είναι παντρεμένος με την ζωγράφο Οδύσσεια Τσιελεπή και έχουν αποκτήσει δύο παιδιά: την Γεωργία (γενν.14 Μαΐου 2018) και τον Δημήτρη (γενν. 9 Νοεμβρίου 2021).

Προπάππους του ήταν ο επίσης ποδοσφαιριστής Κώστας Βασιλείου (1914-2003).

## Στατιστικά καριέρας

## Παραπομπές


## Πηγές

* Nikos Englezou
* [Φάκελος «ξενιτεμένοι»: Νίκος Εγγλέζου, ο μικρός μεγάλωσε](https://web.archive.org/web/20120624073645/http://www.balla.com.cy/22/53_Oi%20ksenitemenoi/14269_Fakelos_%C2%ABxenitemeni%C2%BB_Nikos_Eglezou__o_mikros_megalose_(videos)l)
* Εγγλέζου στο {Ρ}: «Δείξαμε ότι υπάρχει ταλέντο»
* Εντυπωσιάζει (και) τον Χιμένεθ ο Εγγλέζου
* ΠΟΙΑ ΕΙΝΑΙ ΤA 4 ΝΕΑ ΤΑΛΕΝΤΑ ΤΟΥ ΚΥΠΡΙΑΚΟΥ ΠΟΔΟΣΦΑΙΡΟΥ ΠΟΥ ΒΡΙΣΚΟΝΤΑΙ ΣΤΑ ΜΠΛΟΚΑΚΙΑ ΕΥΡΩΠΑΙΩΝ ΣΚΑΟΥΤΕΡ
* “CYPriot interNATIONAL” Νίκος Εγγλέζου μεγάλωσε!

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές ΑΕΚ Λάρνακας
Κατηγορία:Κύπριοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Γιώργος Κούσας

Ο **Γιώργος Κούσας** είναι Έλληνας παλαίμαχος ποδοσφαιριστής, ο οποίος αγωνιζόταν στη θέση του κεντρικού αμυντικού.  

## Σταδιοδρομία σε συλλόγους
Ξεκίνησε το ποδόσφαιρο από τον Άρη Θεσσαλονίκης, με τον οποίο αγωνίστηκε για πρώτη φορά σε επαγγελματικό επίπεδο το 2000. Την περίοδο 2004-05 αγωνίστηκε με τα χρώματα του Απόλλωνα Καλαμαριάς, ενώ για την επόμενη πενταετία (2005-2010) υπήρξε ποδοσφαιριστής του ΠΑΣ Γιάννινα. Από το 2010 μέχρι το 2017 φόρεσε τη φανέλα του Παναιτωλικού. Με τη φανέλα του Παναιτωλικού αγωνίστηκε σε 131 αγώνες της Super League, γεγονός που τον καθιστά δεύτερο στη σχετική λίστα όλων των εποχών. 

Τον Ιούλιο του 2017 υπέγραψε συμβόλαιο με την ΑΕ Λάρισας. Έπειτα από μικρή παραμονή στην ΑΕΛ το 2017, ο Κούσας μεταγράφηκε στον Άρη Λεμεσού. Στις 7 Αυγούστου του 2018 μεταγράφηκε στον Ηρακλή.

## Διεθνής σταδιοδρομία
Έχει υπάρξει διεθνής με την Εθνική Ελπίδων.

## Διακρίσεις
Την περίοδο 2011-12, πήρε το βραβείο του καλύτερου τέρματος για την 21η αγωνιστική του πρωταθλήματος από τη Super League και τον Πανελλήνιο Σύνδεσμο Αμειβομένων Ποδοσφαιριστών.

## Παραπομπές


## Πηγές
* Ο Γιώργος Κούσας στο soccerway
* Γιώργος Κούσας: Δεν ξεχνώ τις δύο ανόδους με τον ΠΑΣ 
* Β Εθνική / ΓΙΑΝΝΙΝΑ ΠΑΣ ΠΑΕ / ΚΟΥΣΑΣ ΓΕΩΡΓΙΟΣ
* Giorgos Koussas 

## Εξωτερικοί σύνδεσμοι
* Γιώργος Κούσας: «Κάνουμε πολύ καλή προετοιμασία» Συνέντευξη στην εφημερίδα «Γεγονός»
* Κούσας: "Στο χέρι μας η άνοδος"  Συνέντευξη στο sport.gr
* Κούσας: «Ο Ολυμπιακός έχει προβάδισμα» Συνέντευξη στον Sentra 103,3

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Ανδρόνικος Δημητρακόπουλος

Ο **Ανδρόνικος Δημητρακόπουλος** υπήρξε Έλληνας κληρικός και λόγιος θεολόγος, βυζαντινολόγος. 

## Βιογραφία
Γεννήθηκε στο Συνεβρό των Καλαβρύτων το 1826 και βαφτίστηκε στο όνομα Ανδρέας. Εκάρη μοναχός στη Μονή Ταξιαρχών Αιγιαλείας. Αφού σπούδασε θεολογία στην Αθήνα, άρχισε να εργάζεται ως δάσκαλος. Πήγε στη Λειψία το 1858, όπου εφημέρευσε στην ελληνική εκκλησία. Έκανε βυζαντινολογικές έρευνες στη Λειψία, Μόσχα, Κίεβο και στο Άγιο Όρος. Επέστρεψε στη Λειψία και απεβίωσε εκεί το 1872. Συγκέντρωσε σημαντική βιβλιοθήκη, η οποία μεταφέρθηκε μετά τον θάνατό του στη Μονή των Ταξιαρχών, αλλά καταστράφηκε σχεδόν ολόκληρη κατά την πυρπόληση της μονής κατά την γερμανική κατοχή.

## Συγγράμματα (ενδεικτική εργογραφία)
* Νικολάου Μεθώνης λόγοι δύο (1865)
* Εκκλησιαστική Βιβλιοθήκη (1866)
* Ιστορία του σχίσματος της Λατινικής Εκκλησίας από της Ορθοδόξου (1876)

## Παραπομπές


## Πηγές
* βιογραφικό σημείωμα

Κατηγορία:Έλληνες κληρικοί
Κατηγορία:Έλληνες θεολόγοι
Κατηγορία:Εκκλησιαστικοί συγγραφείς
Κατηγορία:Έλληνες βυζαντινολόγοι
Σόλομον Γκράιμς

Ο **Σόλομον Γκράιμς** είναι Λιβεριανός ποδοσφαιριστής που αγωνίζεται στη θέση του αμυντικού και τη φετινή περίοδο (2012-13) αγωνίζοταν στη Νέα Σαλαμίνα. Επίσης, συμμετέχει στην Εθνική Ποδοσφαίρουν Λιβερίας.

## Εξωτερικοί σύνδεσμοι

* Solomon GRIMES 
* National Football Teams

Κατηγορία:Λιβεριανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Εθνικής Λιβερίας
Κατηγορία:Ποδοσφαιριστές ΛΙΣΚΡ ΦΚ
Κατηγορία:Ποδοσφαιριστές Μάιτι Μπάρολε
Κατηγορία:Ποδοσφαιριστές Α΄ κατηγορίας Κύπρου
Άννα Πορφυρογέννητη

:*Για την ομώνυμή της κόρη του Λέοντα ΣΤ΄, δες [[Άννα της Κωνσταντινούπολης]]*.

Η **Άννα Πορφυρογέννητη** (*Анна Порфірогенета*, 13 Μαρτίου 963 – 1011) από τη Δυναστεία των Μακεδόνων, έγινε με τον γάμο της μεγάλη πριγκίπισσα του Κιέβου. Ήταν σύζυγος του μεγάλου πρίγκηπα Βλαδίμηρου Α' του Κιέβου. Η Άννα ήταν κόρη του Ρωμαίου Αυτοκράτορα Ρωμανού Β´ και της αυτοκράτειρας Θεοφανούς. Ήταν επίσης αδελφή του Αυτοκράτορα Βασιλείου Β΄ του Βουλγαροκτόνου και του Κωνσταντίνου Η´. Η Άννα ήταν «πορφυρογέννητη», δηλαδή γεννήθηκε κατά τη βασιλεία του Αυτοκράτορα, στο ειδικό πορφυρό δωμάτιο του βυζαντινού αυτοκρατορικού παλατιού. Το χέρι της Άννας θεωρήθηκε τόσο μεγάλο έπαθλο, που ο Βλαδίμηρος έγινε χριστιανός, μόνο και μόνο για να τη νυμφευτεί.

Ποτέ προηγουμένως μια πορφυρογέννητη δεν είχε παντρευτεί έναν βάρβαρο, μάλιστα ακόμη και προτάσεις γάμου από Φράγκους και Γερμανούς πρίγκιπες είχαν κατηγορηματικά απορριφθεί. Ούτε η Άννα επιθυμούσε αυτόν τον γάμο, και έδειξε μεγάλη δυσφορία στο ταξίδι της από την Κωνσταντινούπολη προς τη Χερσώνα, όταν πήγε για την τελετή του γάμου, που ακολούθησε τη βάπτιση του Βλαδίμηρου Α΄. Προφανώς τον επέβαλαν οι πολιτικοί λόγοι της σύναψης στενότερων σχέσεων μεταξύ του Βυζαντίου και του βασιλείου των Ρως. Ως αντάλλαγμα του γάμου του με την Άννα, ο Βλαδίμηρος Α΄ κατήργησε την θρησκευτική ελευθερία στο βασίλειο και επέβαλε τον χριστιανισμό στον λαό του. Από το γάμο της με το μεγάλο πρίγκηπα Βλαδίμηρο Α΄, η Άννα πήρε τον επίσημο τίτλο της μεγάλης πριγκίπισσας του Κιέβου, αλλά στην πράξη, όλοι την αποκαλούσαν «βασίλισσα» ή «τσαρίνα», αφού ήταν μέλος του βυζαντινού Αυτοκρατορικού οίκου. Η Άννα συμμετείχε ενεργά στον εκχριστιανισμό των Ρως: διατέλεσε θρησκευτικός σύμβουλος του Βλαδίμηρου και ίδρυσε πολλά μοναστήρια και εκκλησίες. Μερικοί μελετητές πιθανολογούν, πως χάρισε τρία παιδιά στον Βλαδίμηρο. 

## Παραπομπές


Κατηγορία:Βυζαντινοί του 11ου αιώνα
Κατηγορία:Δυναστεία των Μακεδόνων
Κατηγορία:Πορφυρογέννητες
Υπουργείο Μακεδονίας-Θράκης

μικρογραφία|Εσωτερική αίθουσα διασκέψεων του υπουργείου, 2014
Το **Υπουργείο Μακεδονίας και Θράκης** ή **Υπουργείο Μακεδονίας-Θράκης** (**ΥΠ. Μ/Θ**), ήταν υπουργείο του ελληνικού κράτους κατά την περίοδο 1988–2009 και 2012–2015. Προηγουμένως υφίσταται το Υπουργείο Βορείου Ελλάδος, το οποίο στις 19 Αυγούστου 1988 με απόφαση του Πρωθυπουργού Α. Παπανδρέου μετονομάστηκε σε Υπουργείο Μακεδονίας-Θράκης.

Καταργήθηκε, μετά από πρόταση του Πρωθυπουργού Γ. Παπανδρέου, στις 7 Οκτωβρίου 2009 με το Π.Δ. 185/2009 και μετατράπηκε στη Γενική Γραμματεία Μακεδονίας-Θράκης, η οποία υπήχθη στο Υπουργείο Εσωτερικών. Eπανιδρύθηκε, μετά από πρόταση του Πρωθυπουργού Α. Σαμαρά, στις 21 Ιουνίου 2012 με το Π.Δ. 85/2012, ενώ παράλληλα καταργήθηκε η Γενική Γραμματεία Μακεδονίας-Θράκης, οι υπηρεσίες της οποίας συγκρότησαν το επανιδρυθέν Υπουργείο Μακεδονίας και Θράκης.

Στις 27 Ιανουαρίου 2015 αποφασίστηκε το Υπουργείο να καταργηθεί και να μετατραπεί σε Υφυπουργείο Μακεδονίας-Θράκης υπαγόμενο στο Υπουργείο Εσωτερικών και Διοικητικής Ανασυγκρότησης, το οποίο στην συνέχεια μετονομάστηκε σε Υπουργείο Εσωτερικών.

## Διατελέσαντες Υπουργοί

## Παραπομπές


## Εξωτερικοί σύνδεσμοι
* 

*
Μακεδονία & Θράκη
Υπουργείο Βορείου Ελλάδος

Το **Υπουργείο Βορείου Ελλάδος (Βόρειας Ελλάδας)** συστάθηκε για πρώτη φορά  το 1955 από την Κυβέρνηση Αλέξανδρου Παπάγου ως συνέπεια της κατάργησης των Γενικών Διοικήσεων, οι οποίες αντικαταστάθηκαν, ως επί το πλείστον, από τις Νομαρχίες. Πρώτος Υπουργός διετέλεσε ο Γεώργιος Κοσμάς. Σε αυτό το πλαίσιο, δημιουργήθηκε το «Υπουργείο Βορείου Ελλάδος», με έδρα το Διοικητήριο στη Θεσσαλονίκη. Αρμοδιότητα του Υπουργείου ήταν ο συντονισμός και η επίβλεψη εκτέλεσης της κυβερνητικής πολιτικής στην περιφέρειά του (Μακεδονία και Θράκη), καθώς και η εποπτεία των Νομαρχών. Καταργήθηκε το 1971 από τη δικτατορική κυβέρνηση Γεωργίου Παπαδόπουλου λόγω της σύστασης, στο πρότυπο των παλαιότερων Γενικών Διοικήσεων, των Περιφερειακών διοικήσεων. Οι αρμοδιότητές του μοιράστηκαν στις ανάλογες Περιφερειακές Διοικήσεις, των οποίων προΐστατο ο αντίστοιχος υφυπουργός, που υπήχθησαν στο Υπουργείο Εσωτερικών. Το Υπουργείο επανιδρύθηκε το 1974 από την κυβέρνηση Κωνσταντίνου Καραμανλή ενώ το 1988 μετονομάστηκε σε Υπουργείο Μακεδονίας-Θράκης.

## Διατελέσαντες Υπουργοί

## Παραπομπές
Κρις Σέιμπιν

Ο **Τζόσουα Χάρτερ** (γεν. 4 Φεβρουαρίου 1982) είναι Αμερικάνος επαγγελματίας παλαιστής, που είναι γνωστός ως "Κρις Σέιμπιν". Είναι περισσότερο γνωστός για τη πορεία του στο TNA Wrestling.

## Πρώτα Χρόνια
Ο Χάρτερ εκπαιδεύτηκε από τον Σκοτ Ντ' Αμόρ και τον "Αμέιζινγκ" Μάτσον στη σχολή της πάλης Can-Am. Ασχολήθηκε επαγγελματικά με τη πάλη το 2000, όπου και άρχισε να δουλεύει σε ανεξάρτητες εταιρίες πάλης. 

## Καριέρα
### Ομάδα με τον Άλεξ Σέλεϊ
Το 2003 υπέγραψε συμβόλαιο με το TNA Wrestling σύντομα κατέκτησε το Πρωτάθλημα Κατηγορίας Χ. Το 2004 άρχισε να παλεύει και στο Ring of Honor. Τα επόμενα χρόνια βρισκόταν κυρίως στην κατηγορία των ευκίνητων παλαιστών του TNA, την Κατηγορία Χ. Στα μέσα του 2007, έφτιαξε ομάδα με τον Άλεξ Σέλεϊ και έγιναν μια από τις πιο αγαπητές ομάδες του TNA. Μαζί κατέκτησαν το Ομαδικό Πρωτάθλημα και είχαν κόντρες με διάφορες ομάδες, ανάμεσα στις Μπιρ Μάνεϊ, Ομάδα 3-D και Τζενερέσιον Μι. Η ομάδα διαλύθηκε λόγω τραυματισμού μέχρι τις αρχές του 2011. Μετά από ένα χρόνο συμμάχησαν για να διεκδικήσουν τον Ομαδικό Τίτλο, όμως δεν τα κατάφεραν.

### Μοναχική πορεία
Ο Κρις Σέιμπιν συνέχισε να παλεύει μόνος του, επιστρέφοντας στην Κατηγορία Χ. Εκεί διεκδίκησε δύο φορές το Πρωτάθλημα Κατηγορίας Χ κόντρα στον τότε πρωταθλητή Ώστιν Άρις, όμως έχασε. Τον Ιούνιο του 2012, τραυματίστηκε στο αριστερό του πόδι και χειρουργήθηκε. Επέστρεψε τον Μάιο του 2013 και νίκησε σε αγώνα για να γίνει ο νέος διεκδικητής του Πρωταθλήματος Κατηγορίας Χ. Τον Ιούνιο στο Slammiverasy, ο Κρις Σέιμπιν έγινε ο νέος πρωταθλητής, αφού νίκησε σε έναν τριπλό αγώνα Απόλυτου Χ. Μετά από ένα μήνα, ο Σέιμπιν έχασε τον τίτλο από τον Ώστιν Άρις. Την επόμενη εβδομάδα ο Σέιμπιν επανέκτησε τον τίτλο. Ο γενικός διευθυντής Χαλκ Χόγκαν του έδωσε την ευκαιρία να διεκδικήσει το Παγκόσμιο Πρωτάθλημα Βαρέων Βαρών αν παρέδιδε τον τίτλο του. Τελικά έτσι κι έγινε, με τον Σέιμπιν να νικά τον Μπούλι Ρέι και να κατακτά το Παγκόσμιο Πρωτάθλημα Βαρέων Βαρών. Τον επόμενο μήνα έχασε τον τίτλο του από τον Μπούλι Ρέι. Τον επόμενο μήνα, έγινε heel (δηλαδή αντιπαθής στο κοινό) και τον Οκτώβριο στο Bound for Glory κατέκτησε το Πρωτάθλημα Κατηγορίας Χ. Αφού έχασε το πρωτάθλημα από τον Ώστιν Άρις τον Νοέμβριο, το κέρδισε για άλλη μια φορά σε Impact που προβλήθηκε τον Ιανουάριο του 2014. Έπειτα, χώρισε με τη μάνατζερ του, Βέλβετ Σκάι όταν εκείνη δεν τον βοήθησε να διατηρήσει το Πρωτάθλημα Κατηγορίας Χ κόντρα στον Άρις, από τον οποίο και τελικά έχασε. Τον Μάιο έγινε γνωστή η αποδέσμευση του από το TNA.

## Σημαντικότεροι Τίτλοι
* Παγκόσμιο Πρωτάθλημα Βαρέων Βαρών TNA (1 φορά)
* Ομαδικό Πρωτάθλημα TNA (1 φορά - με τον Άλεξ Σέλεϊ)
* Πρωτάθλημα Κατηγορίας Χ TNA (8 φορές - ρεκόρ)
* Ομαδικό Πρωτάθλημα Ελαφρών Βαρών IWGP (1 φορά - με τον Άλεξ Σέλεϊ)

## Άλλες Βραβεύσεις
### Από το Wrestling Observer Newsletter
* Καλύτερος νέος παλαιστής (2003)
* Χειρότερος αγώνας της χρονιάς (2006)

### Από το Pro Wrestling Illustrated
* Ομάδα της χρονιάς (2010) - με τον Άλεξ Σέλεϊ
* 28ος παλαιστής ανάμεσα σε 500 (2007)

## Παραπομπές


## Πηγές
*http://prowrestling.wikia.com/wiki/Chris_Sabin

Κατηγορία:Επαγγελματίες παλαιστές
Αδελφικό Σερρών

Το **Αδελφικό** είναι χωριό της δημοτικής ενότητας Σκουτάρεως του Δήμου Σερρών. Η κοινότητα είναι χαρακτηρισμένη ως αγροτικός πεδινός οικισμός με έκταση 8,871 τ.χλμ. και 10 μέτρα μέσο υψόμετρο.

## Πληροφορίες

Το Αδελφικό βρίσκεται στην καρδιά του εύφορου κάμπου της περιφερειακής ενότητας Σερρών και σε κοντινή απόσταση από τον ποταμό Στρυμόνα, ενώ οι κάτοικοι της περιοχής ασχολούνται κυρίως με την αγροτική καλλιέργεια καλαμποκιού, ρυζιού, ηλιάνθου κ.α.

Έχει 2 καταστήματα, ένα καφέ και ένα μίνι μάρκετ. Επίσης, υπάρχει μια εκκλησία που είναι αφιερωμένη στον Άγιο Αθανάσιο. Η παλιά  ονομασία του Αδελφικού είναι Άνγκος Μαχαλά.

## Προέλευση Ονόματος

Σχετικά με αυτήν την ονομασία υπάρχει μία ιστορία, σύμφωνα με την οποία επί τουρκοκρατίας υπήρχε ένας βασιλιάς που κυβερνούσε σε κάποια χωριά της περιοχής (που σήμερα ονομάζονται Κουμαριά, Κάτω Καμήλα, Αδελφικό κτλ.). Τότε η περιοχή του Αδελφικού ήταν βαλτώδης και ακατοίκητη. Ένα παλικάρι, ο Άγκος, ερωτεύτηκε την κόρη αυτού του βασιλιά. Ωστόσο, ο νέος αυτός όφειλε κάποια χρέη στον βασιλιά και έτσι δεν τόλμησε να την ζητήσει σε γάμο από το πατέρα της. Η κοπέλα αγαπούσε και αυτή τον Άγκο κι έτσι αυτός την έκλεψε. Όμως για να μην τους βρει ο πατέρας της κοπέλας πήγαν και κρύφτηκαν μέσα σε αυτόν τον βάλτο. Από τότε, η περιοχή ονομαζόταν Άγκος Μαχαλά, δηλαδή ο τόπος που κατοικεί ο Άνγκος.
## Πληθυσμός

## Προσωπικότητες
; Γεννήθηκαν στο Αδελφικό
* Θανάσης Ζαρζόπουλος, Έλληνας ποδοσφαιριστής
* Στέλλα Σολωμίδου, Ελληνίδα παρουσιάστρια
; Κατάγονται από το Αδελφικό
* Βασίλης Τριανταφυλλάκος, Έλληνας ποδοσφαιριστής

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Βαμβακούσσα Σερρών

Η **Βαμβακούσσα** είναι χωριό της δημοτικής ενότητας Σκουτάρεως του δήμου Σερρών. Η κοινότητα αριθμεί 189 κατοίκους, έχει έκταση 8,430 τ.χλμ. και 15 μ. μέσο υψόμετρο.

Στο χωριό λειτουργεί ο Ιερός Ναός Ζωοδόχου Πηγής, ο οποίος κτίσθηκε περίπου το 1930.

## Πληθυσμός

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Κουβούκλια Σερρών

Τα **Κουβούκλια** ή και **Κουβούκλιο** είναι χωριό της δημοτικής ενότητας Σκουτάρεως του δήμου Σερρών. Βρίσκεται 15 χλμ. νοτιοδυτικά από την έδρα του Δήμου, τις Σέρρες. Η κοινότητα έχει έκταση 6,375 τ.χλμ. και 10 μ. μέσο υψόμετρο. Το όνομα του χωριού δόθηκε σε ανάμνηση του χωριού Κουβούκλια Προύσας της Μικράς Ασίας καθώς πολλοί Μικρασιάτες Κουβουκλιώτες που έφυγαν από τη Μικρά Ασία μετά τον ξεριζωμό τους εγκαταστάθηκαν στην περιοχή και κατοίκησαν τον οικισμό.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Κουμαριά Σερρών

Η **Κουμαριά** είναι χωριό της δημοτικής ενότητας Σκουτάρεως του δήμου Σερρών. Βρίσκεται 18 χλμ. νοτιοδυτικά από την έδρα του Δήμου, τις Σέρρες. Η κοινότητα έχει έκταση 9,096 τ.χλμ. και 10 μ. μέσο υψόμετρο.

## Προσωπικότητες
; Κατάγονται από την Κουμαριά 
* Βασίλης Λέκκας, Έλληνας τραγουδιστής

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Αντιφών (αποσαφήνιση)

Με το όνομα **Αντιφών** αναφέρονται:

*Αντιφών (4ος αι. π.Χ.) που έζησε στην Αυλή του τυράννου των Συρακουσών Διονυσίου του Πρεσβυτέρου.
*Αντιφών, Αττικός ρήτορας (5ος αι.π.Χ.) Αντιφών ο Ραμνούσιος.
*Αντιφών, σοφιστής (5ος αι. π.Χ.) Αντιφών ο Αθηναίος.

Κατηγορία:Αποσαφηνίσεις ονομάτων
Krazy (τραγούδι)

Το "**Krazy**" είναι το πρώτο σινγκλ που κυκλοφόρησε από τον Pitbull από το άλμπουμ του *Rebelution*. Διαθέτει τον ράπερ Lil Jon της crunk. Το τραγούδι έφτασε στο #1 στο Billboard Hot 100 στις Η.Π.Α., κάνοντάς το την τρίτη υψηλότερη κορυφή του Pitbull στο chart. Το τραγούδι περιέχει το τραγούδι του 2007 του Federico Franchi, "Cream". Επίσης περιέχει έναν στίχο από το τραγούδι του ίδιου του Pitbull "Toma." Υπάρχει επίσης μια άλλη έκδοση που παίζεται στο Σαν Ντιέγκο, αναφέροντας όλες τις τοποθεσίες στην περιοχή.
## Λίστα τραγουδιών
### Ψηφιακή λήψη σινγκλ
# "Krazy" (featuring Lil Jon) - 3:48
### Ψηφιακή λήψη σινγκλ (Ισπανική Έκδοση)
# "Krazy" (Ισπανική Έκδοση) (featuring Lil Jon) - 3:48
## Βίντεο κλιπ
Το βίντεο κλιπ έκανε πρεμιέρα στο Yahoo! Music στις 15 Οκτωβρίου του 2008.
Οι Fat Joe, Rick Ross, Hurricane Chris κάνουν σύντομες εμφανίσεις στο βίντεο. Το βίντεο κλιπ έχει προβληθεί περισσότερες από 30 εκατομμύρια φορές μέσω του επίσημου καναλιού του Pitbull στη διάσημη ιστοσελίδα των βίντεο YouTube.
## Chart και πιστοποιήσεις

### Εβδομαδιαία chart

## Παραπομπές


Κατηγορία:Τραγούδια του Lil Jon
Κατηγορία:Τραγούδια του Pitbull (ράπερ)
Κατηγορία:Τραγούδια του 2008
Κατηγορία:Singles του 2008
Άλεξ Σέλεϊ

Ο **Πάτρικ Μάρτιν** (γεννημένος στις 23 Μαΐου 1983), είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, **Άλεξ Σέλεϊ**.

## Καριέρα
### Τα πρώτα χρόνια
Ο Σέλεϊ ξεκίνησε την καριέρα του το 2002. Αφού εκπαιδεύτηκε πάνω στην επαγγελματική πάλη, άρχισε να αγωνίζεται σε μικρές εταιρείες πάλης, στις Ηνωμένες Πολιτείες. Ένας αρκετά σοβαρός τραυματισμός στο σαγόνι, έξι μήνες μετά το ντεμπούτο του, δεν τον πτόησε και συνέχισε την καριέρα του, με πλάκες χάλυβα τοποθετημένες στο σαγόνι του.

### Ring of Honor
Από το καλοκαίρι του 2003, ξεκίνησε εμφανίσεις στο Ring of Honor. Έναν χρόνο μετά, συμμετείχε σε ομάδα μαζί με τους Ώστιν Άρις, Ρόντερικ Στρονγκ και Τζέικ Έβανς. Στα τέλη του 2004, εκδιώχθηκε από το γκρουπ και συνέχισε μόνος του, έχοντας και άλλες συμμαχίες. Από το 2007 έως και το 2010, πραγματοποίησε σποραδικές εμφανίσεις στην εταιρεία.

### TNA Wrestling
Παράλληλα με τις εμφανίσεις του στο ROH, από το 2004 και κυριότερα από το 2005, ξεκίνησε εμφανίσεις και στο Total Nonstop Action Wrestling. Εκεί είχε αρκετές διακρίσεις. Κατέκτησε μια φορά το Πρωτάθλημα Κατηγορίας Χ (TNA) και μια φορά το Ομαδικό Πρωτάθλημα TNA μαζί με τον Κρις Σέιμπιν. Τον Μάιο του 2012 αποχώρησε από την εταιρεία.

## Παραπομπές


## Πηγές
* Προφίλ στο IMDb.com

Κατηγορία:Επαγγελματίες παλαιστές
Μπρούνο Φορναρόλι

Ο **Μπρούνο Φορναρόλι** (Bruno Fornaroli Mezza) είναι Ουρουγουανός ποδοσφαιριστής που έχει γεννηθεί στις 7 Σεπτεμβρίου 1987 στην πόλη Σάλτο της Ουρουγουάης. πλέον δεν είναι παίκτης του Παναθηναϊκού. Είναι γνωστός με το παρατσούκλι "El Tuna".

## Καριέρα
Τον Ιούλιο του 2007 ο Φορναρόλι, ο οποίος έχει ιταλικές ρίζες, πήρε μεταγραφή στη Σαμπντόρια από τη Νασιονάλ, την ομάδα από όπου είχε ξεκινήσει την καριέρα του. Απέκτησε ιταλικό διαβατήριο το 2008 και έτσι έγινε ευκολότερη η μετακίνηση του σε ευρωπαϊκές ομάδες*.

Τον Αύγουστο του 2009 μετακινήθηκε (δανεικός) στην Ρεκρεατίβο Ουέλβα (Recreativo Huelva). Τον Ιανουάριο του 2011 γύρισε πίσω στη Νασιονάλ με την μορφή δανεισμού από τη Σαμπντόρια, όπου και γύρισε τον Αύγουστο του 2011.

Ο Παναθηναϊκός κατέθεσε πρόταση αγοράς του παίκτη τον Ιούλιο του 2012 και τον έκανε δικό του.

Στις 2 Σεπτεμβρίου 2013 έληξε το συμβόλαιό του με τον Παναθηναϊκό.

## Πηγές

* Παρουσίαση στο www.soccerfame.gr

## Αναφορές


Κατηγορία:Ποδοσφαιριστές Παναθηναϊκού
Κατηγορία:Ουρουγουανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ουρουγουανοί ποδοσφαιριστές στο εξωτερικό
Κατηγορία:Ουρουγουανοί ιταλικής καταγωγής
Βίκι Γκερέρο

Η **Βίκι Λιν Γκερέρο** (γεννημένη ως Λάρα, στις 16 Απριλίου 1968) είναι μια Αμερικανίδα μάνατζερ επαγγελματιών παλαιστών, που εργάζεται στην εταιρεία πάλης WWE.

Εκτός απο μάνατζερ έχει δουλέψει και ως τηλεοπτική προσωπικότητα επαγγελματικής πάλης, περιστασιακή επαγγελματίας παλαιστής και κατά καιρούς με διάφορους ρόλους στα παρασκήνια του σόου.

## Καριέρα
### Πρώτες εμφανίσεις
Η Βίκι Γκερέρο, έκανε σποραδικές εμφανίσεις στο WWE, το 2005, την περίοδο που ο άντρας της Έντι Γκερέρο, είχε μια αντιπαλότητα με τον Ρέι Μιστέριο. Στις 13 Νοεμβρίου του ίδιου έτους ο Έντι απεβίωσε.

### Συστηματικές εμφανίσεις
Εφτά με οκτώ μήνες μετά τον χαμό του συζύγου της, ξεκίνησε συστηματική εργασία για την εταιρεία WWE. Συμμετείχε σε μια κόντρα μεταξύ του ανιψιού της Τσάβο Γκερέρο και του Μιστέριο -στην πραγματικότητα ήταν οικογενειακός φίλος και κολλητός του Έντι Γκερέρο- και αργότερα είχε η ίδια ένα σενάριο με τον Κρις Μπενουά, που λόγω της φιλίας του με τον Έντι ήταν καχύποπτος ως προς την Βίκι.

### Η La Familia και ο Ετζ
Από τον Μάιο του 2007 ξεκίνησε μια σεναριακή σχέση με τον Ετζ, με τον οποίο συμμάχησε και ο Τσάβο Γκερέρο, που είχε σαν σωματοφύλακα τότε τον Μπαμ Νίλι. Ο Ετζ, έφερε επίσης στο γκρουπ που σχηματίστηκε με το όνομα "La Familia", τους Ζακ Ράιντερ και Κερτ Χόκινς. Ταυτόχρονα εκείνη την περίοδο η Βίκι έγινε Γενική Διευθύντρια στο τηλεοπτικό πρόγραμμα SmackDown και έτσι με την βοήθειά της, ο φίλος της Ετζ κατέκτησε τίτλους και κυριάρχησε στην εταιρεία. Το 2009 έγινε Γενική Διευθύντρια για το Raw. Σιγά - σιγά ανέπτυξε κρυφή σχέση με τον Μπιγκ Σόου στο σενάριο, κάτι που έμαθε ο Ετζ με τον οποίο χώρισαν.

### Μάνατζερ παλαιστών και Διευθύντρια
Μετά από μερικούς μήνες απουσίας, επέστρεψε στα τέλη του 2009 ως μάνατζερ του Έρικ Εσκομπάρ, με τον οποίο δεν έμεινε πολύ. Αργότερα, έγινε η μάνατζερ της γυναικείας ομάδας "Λέι-Κουλ", που αποτελούσαν οι Λέιλα και Μισέλ ΜακΚουλ. Από το 2010, έγινε ζευγάρι και μάνατζερ του Ντολφ Ζίγκλερ. Από τον Σεπτέμβρη του 2011 ταυτόχρονα έγινε μάνατζερ και του Τζακ Σουάγκερ. Οι Ζίγκλερ και Σουάγκερ για αρκετό καιρό έγιναν ομάδα, αλλά τον Ιούνιο του 2012, λόγω τσακωμού, έλυσαν τις διαφορές τους σε αγώνα, με τον νικητή Ζίγκλερ, να κρατά ως μάνατζέρ του την Βίκι Γκερέρο. Τον Οκτώβριο του 2012, η Βίκι Γκερέρο για άλλη μία φορά πήρε εξουσία στα χέρια της, αφού έγινε η Επιτηρήτρια του Raw. Μετά απο δύο μήνες, σταμάτησε τη συνεργασία της με τον Ντολφ Ζίγκλερ και αφοσιώθηκε στο πόστο της.

## Παραπομπές


## Πηγές
* Το προφίλ στο WWE.com
* Προσωπική ιστοσελίδα 

Κατηγορία:Επαγγελματίες παλαιστές
Χοσέ Μανουέλ Βελάσκες

Ο Μανουέλ Βελάσκες (José Manuel "Sema" Velázquez Rodríguez) είναι 21χρονος ποδοσφαιριστής από τη Βενεζουέλα. Έχει γεννηθεί στις 8 Σεπτεμβρίου 1990 στην πόλη Μπολίβαρ της Βενεζουέλας. Αγωνίζεται, πλέον, μονάχα με την εθνική ομάδα της Βενεζουέλας, καθώς, σε συλλογικό επίπεδο, είναι ελεύθερος συμβολαίου.

## Καριέρα
Ο Βελάσκες άρχισε την καριέρα του από την ηλικία των 6 και οι πρώτες του ομάδες ήταν ερασιτεχνικοί σύλλογοι της πόλης του. Έκανε το επαγγελματικό του ντεμπούτο το 2007 με τη Λάρα. Μετακινήθηκε στην Ανσοάτεγκι το 2008. 

Υπέγραψε με τη Βιγιαρρεάλ Β' το 2009 αλλά δεν κατάφερε να στεριώσει εκεί και δόθηκε δανεικός στη Μινέιρο το 2011. Εκεί είχε εξαιρετική παρουσία με 40 εμφανίσεις και 2 γκολ.

Την 7η Ιουλίου 2012 υπέγραψε συμβόλαιο 3 ετών με τον Παναθηναϊκό στον οποίο παρέμεινε μέχρι το Νοέμβρη 2013.

Ο Βελάσκες είναι παίκτης την εθνικής ομάδας ποδοσφαίρου ανδρών της Βενεζουέλας, ενώ έχει παίξει και στις μικρότερες εθνικές της χώρας του.

Κατηγορία:Ποδοσφαιριστές από τη Βενεζουέλα
Κατηγορία:Ποδοσφαιριστές Εθνικής Βενεζουέλας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ντεπορτίβο Λάρα
Κατηγορία:Ποδοσφαιριστές Μινέιρο Γκουαγιάνα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Βενεζουέλας Κ20
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ντεπορτίβο Ανσοάτεγκι
Κατηγορία:Ποδοσφαιριστές Βιγιαρρεάλ ΚΦ Β
Τέμενος Σελβιλί Κομοτηνής

Το **Τέμενος Σελβιλί** (Τουρκικά: Selvili Camii) γνωστό και ως **Το σπασμένο Τζαμί** είναι ένα ερειπωμένο οθωμανικό τέμενος στη γειτονιά Ασά Μαχαλά, δυτικά του Φρούριου Κομοτηνής στην Κομοτηνή. Σήμερα από το τέμενος διατηρείται μόνο ο μιναρές και ένας οθωμανικός τάφος ο οποίος χρονολογείται από το 1761 και ανοικοδομήθηκε για τον Καϊσεριλί Σουλεϊμάν Εφεντί .

## Παραπομπές



Σελβιλι Κομοτηνης
Υπουργείο Παιδείας και Θρησκευμάτων, Πολιτισμού και Αθλητισμού

Το **[[Υπουργείο Παιδείας]] και Θρησκευμάτων, Πολιτισμού και Αθλητισμού (Υ.ΠΑΙ.Θ.Π.Α.)** (21 Ιουνίου 2012 - 25 Ιουνίου 2013)
ήταν βραχύβιο Υπουργείο της κυβέρνησης Αντώνη Σαμαρά που προέκυψε από τη συγχώνευση του προηγούμενου Υουργείου «Παιδείας, Δια Βίου Μάθησης και Θρησκευμάτων» και «Πολιτισμού και Τουρισμού», συν την «Γενική Γραμματεία Αθλητισμού».

Στις 25 Ιουνίου του 2013, ταυτόχρονα με τον εκτεταμένο ανασχηματισμό που προέκυψε και από την αποχώρηση της ΔΗΜΑΡ από τον κυβερνητικό συνασπισμό, έγιναν πολλές αλλαγές στα Υπουργεία, μια εκ των οποίων αφορούσε και το συγκεκριμένο, το οποίο διαχωρίστηκε και πάλι στα υπουργεία που το συνέθεσαν αρχικά. 

Υπουργός ήταν ο Κωνσταντίνος Αρβανιτόπουλος.

## Γενικές Γραμματείες Υπουργείου
*Γενική Γραμματεία Νέας Γενιάς
*Γενική Γραμματεία Δια Βίου Μάθησης
*Γενική Γραμματεία Θρησκευμάτων
*Γενική Γραμματεία Αθλητισμού
*Γενική Γραμματεία Πολιτισμού

## Παραπομπές


## Εξωτερικοί Σύνδεσμοι
*Ιστοσελίδα Υπουργείου Παιδείας και Θρησκευμάτων, Πολιτισμού και Αθλητισμού (Παιδείας και Θρησκευμάτων)
*Ιστοσελίδα Υπουργείου Παιδείας και Θρησκευμάτων, Πολιτισμού και Αθλητισμού (Πολιτισμού και Αθλητισμού)
Καθεδρικός Ναός της Γέννησης του Χριστού (Σκόδρα)

Ο **Ναός της Γέννησης του Χριστού**  είναι ένα ορθόδοξος καθεδρικός ναός - Μητρόπολη, στην πόλη της Σκόδρας στη βορειοδυτικής Αλβανίας.

Η ανέγερση της τωρινής μορφής του κτιρίου, ολοκληρώθηκε το 2000.

Κατηγορία:Καθεδρικοί ναοί στην Αλβανία
Κατηγορία:Σκόδρα
Σκοδρα
Edge (περιοδικό)

Το ***Edge*** είναι περιοδικό βιντεοπαιχνιδιών που εκδόθηκε από τη Future plc στο Ηνωμένο Βασίλειο, και εκδίδει 13 τεύχη ετησίως.

## Ιστορία
Το περιοδικό κυκλοφόρησε για πρώτη φορά τον Οκτώβριο του 1993 από τον Steve Jarratt, χρόνια δημοσιογράφο βιντεοπαιχνιδιών, που εξέδωσε αρκετά άλλα περιοδικά για την Future.

Την εικονογράφηση του εξωφύλλου του 100ού τεύχους δημιουργήθηκε ειδικά από τον Σιγκέρου Μιγιαμότο. Το 200ό τεύχος κυκλοφόρησε το Μάρτιο του 2009 με 200 διαφορετικά εξώφυλλα, τιμώντας ένα και μόνο παιχνίδι. Υπήρξαν 199 εξώφυλλα διαφόρων παιχνιδιών που κυκλοφόρησαν γενικότερα, και ένα αποκλειστικό μόνο για τους συνδρομητές.

Τον Οκτώβριο του 2003, ο τότε επιμελητής του *Edge*, João Diniz-Sanches, αποχώρησε από το περιοδικό με βοηθό επιμελητή τον David McCarthy και άλλους συντάκτες. Μετά την αποχώρηση, την αρχισυνταξία του περιοδικού ανέλαβε ο Tony Mott, ο οποίος ήταν επιμελητής πριν τον Diniz-Sanches. Το μόνο μέλος της ομάδας που παρέμεινε ήταν η Margaret Robertson, η οποία το 2006 αντικατέστησε τον Mott ως επιμελήτρια. Το Μάιο του 2007, η Robertson αποσύρθηκε από επιμελήτρια, και αντικαταστάθηκε από τον Tony Mott, αναλαμβάνοντας ως επιμελητής για τρίτη φορά.

Μεταξύ των ετών 1995 και 2002, μέρος του περιεχομένου του περιοδικού από την εκδοχή για το Ηνωμένο Βασίλειο κυκλοφόρησε στις Ηνωμένες Πολιτείες ως *[[Next Generation]]*.

Το *Edge* έχει επανασχεδιαστεί τρεις φορές από την κυκλοφορία του. Ο πρώτος επανασχεδιασμός έγινε το 1999, ο δεύτερος το 2004 και ο τρίτος το 2011. Ο πρώτος άλλαξε τις διαστάσεις του περιοδικού, έτσι ώστε να είναι πιο πλατύ από το γνήσιο σχήμα. Ο τελευταίος άλλαξε ξανά τις διαστάσεις, και σύστησε τη χρήση χαρτιού υψηλότερης ποιότητας από αυτό που χρησιμοποιούνταν πριν.

## Παραπομπές


## Εξωτερικοί σύνδεσμοι
* 
* ''Edge'' score database 

Κατηγορία:Περιοδικά με τόπο έκδοσης το Ηνωμένο Βασίλειο
Νήσος Βικτώρια (Καναδάς)

Η **νήσος Βικτώρια** (αγγλικά: *Victoria Island* ή *Kitlineq*) είναι ένα νησί στο Καναδικό Αρκτικό Αρχιπέλαγος, το οποίο ανήκει στα καναδικά εδάφη Νούναβουτ και Βορειοδυτικά Εδάφη. Με έκταση 217.291 τετραγωνικά χιλιόμετρα είναι το 2ο μεγαλύτερο νησί του Καναδά και το 8ο μεγαλύτερο παγκοσμίως. Είναι ελαφρώς μεγαλύτερο σε έκταση από τη μεγάλη Βρετανία.

## Ιστορία
Ο πρώτος Ευρωπαίος που είδε το νησί ήταν ο Τζον Ρίτσαρντσον το 1826.  Το 1838 και 1839 οι Πίτερ Γουόρεν Ντις και Τόμας Σίπσον εξερεύνησαν τη νοτιοανατολική ακτή του, ενώ ο Τζον Ράε χαρτογράφησε ολόκληρη τη νότια ακτή το 1851. Οι δυτικές και βορειοδυτικές ακτές χαρτογραφήθηκαν από την αποστολή του Ρόμπερτ ΜακΚλουρ το 1850 και 1851. Ένας από τους άνδρες του Ρόαλντ Αμούνδσεν χαρτογράφησε μέρος της ανατολικής ακτής το 1905. Η χαρτογράφηση του νησιού ολοκληρώθηκε το 1916 και 1917 από το Στόκερ Τ. Στόκερσον, μέρος της καναδικής Αρκτικής Αποστολής του Βιλχιάλμουρ Στέφανσον.

## Γεωγραφία
Η νήσος Βικτώρια χωρίζεται από το υπόλοιπο αρχιπέλαγος στα βόρεια με το Βίσκοντ Μέλβιλ Σάουντ και στα δυτικά με το κανάλι Μ΄Κλίντοκ και το στενό Βικτώρια. Στα ανατολικά του νησιού βρίσκεται ο κόλπος Αμούσδεν και η νήσος Μπανκς. Η νήσος Βικτώρια χωρίζεται από το νησί Μπάνκς με ένα μακρύ στενό, το στενό του Πρίγκηπα της Ουαλίας. Στα νότια, από ανατολικά προς τα δυτικά βρίσκονται το στενό Ντόλφιν και Γιούνιον, ο κόλπος Ώστιν, ο κόλπος Κορονάσιον και το στενό Ντις. Οι νότιες θαλάσσιες οδοί και μερικές φορές το στενό του Πρίγκηπα της Ουαλίας σχηματίζουν το Βορειοδυτικό Πέρασμα. Η καναδική κυβέρνηση υποστηρίζει ότι είναι ύδατα του Καναδά ενώ άλλα έθνη λένε ότι αποτελούν διεθνή ύδατα.

Η νήσος Βικτώρια έχει έντονο διαμελισμό των ακτογραμμών και παρουσιάζει πάρα πολλές χερσονήσους. Στα ανατολικά με κατεύθυνση προς βορρά βρίσκεται η χερσόνησος Στόκερσον, η οποία καταλήγει στο κανάλι Γκολντσμιθ, το οποίο χωρίζει τη χερσόνησο από το Στέφανσον. Ο κόλπος Χάντλεϊ χωρίζει στα δυτικά τη χερσόνησο από το υπόλοιπο νησί. Στο βορειοδυτικό άκρο του νησιού βρίσκεται μια άλλη χερσόνησος, η χερσόνησος του Πρίγκηπα Αλβέρτου, η οποία καταλήγει στο στενό του Πρίγκηπα της Ουαλίας. Τέλος, στα νότια με κατεύθυνση προς τα δυτικά βρίσκεται η χερσόνησος Γουόλαστον, η οποία χωρίζεται στα βόρεια από το υπόλοιπο νησί με το Πρινς Άλμπερτ Σάουντ. Οι τρεις χερσόνησοι δίνουν στο νησί σχήμα παρόμοιο με το φύλλο του σφενδάμου, το εθνικό σύμβολο του Καναδά.

Το ψηλότερο σημείο της νήσου έχει υψόμετρο 655 μέτρα και βρίσκεται στα όρη Σάλερ, στο κεντρικό βόρειο τμήμα του νησιού. Η λίμνη Φέργκιουσον στο νοτιοανατολικό τμήμα του νησιού είναι η μεγαλύτερη λίμνη του, με έκταση 562 τετραγωνικά χιλιόμετρα.

## Παραπομπές


## Εξωτερικοί σύνδεσμοι
* 

Βικτωρια
Κατηγορία:Νούναβουτ
Κατηγορία:Βορειοδυτικά Εδάφη
Ναός της Παναγίας (Ελμπασάν)

Ο **ναός της Παναγίας** (αλβανικά: *Kisha e Shën Mërisë*) είναι ορθόδοξη εκκλησία στο Ελμπασάν της Αλβανίας, αφιερωμένη στη Γέννηση της Θεοτόκου. Ανακηρύχθηκε πολιτιστικό μνημείο της Αλβανίας το 1963.

## Ιστορικό
Ο ναός βρίσκεται στη συνοικία Καλιά, εντός του μεσαιωνικού κάστρου του Ελμπασάν. Το σημερινό οικοδόμημα κτίστηκε το 1833, με εισφορές των κατοίκων της περιοχής, στη θέση παλαιότερου ναού που καταστράφηκε το 1818 και του οποίου η κατασκευή φέρεται να ανάγεται στα τέλη του 15ου με τις αρχές του 16ου αιώνα.

Κατά τη δεκαετία του 1990 έγινε έδρα σχισματικής ομάδας που αποσπάστηκε από τους κόλπους της Ορθόδοξης Αυτοκέφαλης Εκκλησίας της Αλβανίας, ενώ το 2008 πραγματοποιήθηκαν εργασίες συντήρησης του ναού με έξοδα του αλβανικού κράτους.

## Περιγραφή
Το κτίσμα είναι τρίκλιτη βασιλική και αποτελείται από τον κυρίως ναό, τον νάρθηκα, τον γυναικωνίτη και τους σκεπαστούς εξώστες στη βόρεια και τη νότια πλευρά. Το τέμπλο του κατασκευάστηκε το 1859 και μερικά χρόνια αργότερα χρωματίστηκε με λευκά φύλλα χρυσού.

## Παραπομπές


## Εξωτερικοί σύνδεσμοι

* Institut für Kulturmonumente: Präsentation der Kirche (στα αλβανικά)

Κατηγορία:Εκκλησίες στην Αλβανία
Κατηγορία:Μοναστήρια στην Αλβανία
Κατηγορία:Ελμπασάν
Καθεδρικός Ναός Αγίου Παύλου (Τίρανα)

Ο **Καθεδρικός Ναός του Αγίου Παύλου** στα Τίρανα, είναι ένας Χριστιανικός Ναός της Ιεράς Αρχιεπισκοπής Τιράνων-Δυρραχίου και η μεγαλύτερη εκκλησία στην Αλβανία.

Η εκκλησία χτίστηκε κατά την περίοδο 2000-2001.

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στην Αλβανία
Κατηγορία:Ρωμαιοκαθολικές εκκλησίες στα Τίρανα
Κατηγορία:Ρωμαιοκαθολικισμός στην Αλβανία
Κατηγορία:Ρωμαιοκαθολικοί καθεδρικοί ναοί στην Αλβανία
Πανελλήνιο πρωτάθλημα στίβου ανδρών 2003

Το **89ο [[Πανελλήνιο πρωτάθλημα στίβου ανδρών]] 2003** διεξήχθη στο Εθνικό Στάδιο Τρικάλων στις 14 και 15 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2003. Επιλέχτηκαν τα Τρίκαλα για δεύτερη συνεχόμενη χρονιά λόγω των έργων που γίνονταν στο Ολυμπιακό Στάδιο Αθήνας εν όψει των Ολυμπιακών Αγώνων του 2004. Με απόφαση του ΣΕΓΑΣ οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Το πρωτάθλημα μαραθωνίου διεξήχθη στις 2 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο και αποτέλεσε δοκιμαστικό γεγονός (test event) για τον μαραθώνιο της Ολυμπιάδας της επόμενης χρονιάς. Η συγκυρία αυτή είχε ως αποτέλεσμα να υπάρξει πολύ μεγάλη συμμετοχή -τερμάτισαν 2.263 Έλληνες και ξένοι δρομείς. Όμως, ο αγώνας δεν έγινε υπό ευνοϊκές συνθήκες, μιας και επικρατούσε ασυνήθιστη για την εποχή ζέστη και υγρασία, ενώ παράλληλα όλη η διαδρομή ήταν ένα εργοτάξιο λόγω των ολυμπιακών έργων αναμόρφωσής της. Ογδόντα περίπου δρομείς χρειάστηκαν ιατρική φροντίδα, ενώ όσοι τερμάτισαν ανέμεναν επί ώρες να φτάσουν τα πράγματά τους (ρούχα κλπ) από το Μαραθώνα, αφού το φορτηγό "κόλλησε" στην κίνηση. Ο πανελληνιονίκης Νίκος Πολιάς πέτυχε την έβδομη νίκη του, όσες δεν έχει καταφέρει κανένας άλλος αθλητής στο πανελλήνιο πρωτάθλημα, ενώ στη γενική κατάταξη ήταν 8ος, έπειτα από επτά Κενυάτες.

Σε ξεχωριστές ημερομηνίες έγιναν επίσης τα πρωταθλήματα του δρόμου 10χλμ εντός σταδίου, των 50 και 20 χλμ βάδην και του δεκάθλου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε για άλλη μια χρονιά με μεγάλη διαφορά από τους άλλους συλλόγους ο **[[Πανελλήνιος Γ.Σ.]]** Ήταν η 13η συνεχόμενη χρονιά και συμπλήρωσε **34 τίτλους** συνολικά. Παράλληλα, έκανε το **12ο συνεχόμενο "νταμπλ"** και 16ο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές

### Βαθμολογία

Βαθμολογήθηκαν οι 12 πρώτοι κάθε αγωνίσματος.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 229-231 και 292-293.
*
*Αποτελέσματα Πανελλήνιου Πρωταθλήματος Μαραθώνιου 2002
*GREEK CHAMPIONSHIPS.
*Αθλητική Ηχώ, 14/6/2003 ως 17/6/2003.
*ΟΙ Καλύτεροι 2003 ΚΛΕΙΣΤΟΣ & ΑΝΟΙΚΤΟΣ ΣΤΙΒΟΣ (Ετήσια Έκδοση ΣΕΓΑΣ)
### Αναφορές



Ανδρων
Κατηγορία:Στίβος το 2003
Κατηγορία:Τρίκαλα
Τζούλιαν Γκρέι

Ο **Τζούλιαν Γκρέι** είναι Άγγλος ποδοσφαιριστής που αγωνίζεται στη θέση του μεσοαμυντικού. Τη φετινή περίοδο (2012-13) αγωνίζεται στη Νέα Σαλαμίνα. Έχει αγωνιστεί σε ομάδες της Πρέμιερ Λιγκ και μικρότερων κατηγοριών της Αγγλίας όπως Άρσεναλ, Κρίσταλ Πάλας, Κάρντιφ Σίτι, Μπέρμιγχαμ Σίτι, Κόβεντρι Σίτι, Φούλαμ ΦΚ, Μπάρνσλεϊ ΦΚ και Walsall F.C. Αγωνίζεται στη θέση του μέσου αλλά μπορεί να βοηθήσει και στην άμυνα.

## Καριέρα
Γεννήθηκε στο Lewisham του δυτικού Λονδίνου. Ξεκίνησε την ποδοσφαιρική του καρίερα στην Άρσεναλ. Στη συνέχεια Κρίσταλ Πάλας μετεγράφηκε στην για  £500000 το 2000, την οποία βοήθησε να ανέβει κατηγορία την περίοδο 2003-04.

## Πηγές

*Julian Gray
*Julian Gray

Κατηγορία:Άγγλοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Άρσεναλ
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Μπάρνσλεϊ ΦΚ
Κατηγορία:Ποδοσφαιριστές Ουόλσολ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Άγγλοι ποδοσφαιριστές στο εξωτερικό
Μπάχα Καλιφόρνια

Η **Μπάχα Καλιφόρνια** (ισπανικά: *Baja California*, επίσημα *Estado Libre y Soberano de Baja California*, κυριολεκτικά «Κάτω Καλιφόρνια») είναι μια από τις 31 πολιτείες του Μεξικού. Είναι τόσο η βορειότερη, όσο και δυτικότερη πολιτεία του Μεξικού. Πριν το Μεξικό ενωθεί το 1953 αποτελούσε το *Βόρειο Έδαφος της Μπάχα Καλιφόρνια*. Έχει έκταση 70.113 χλμ² (12η μεγαλύτερη) και αποτελεί το βόρειο τμήμα της χερσονήσου Μπάχα Καλιφόρνια, βόρεια του 28ου παραλλήλου. Στα δυτικά βρέχεται από τον Ειρηνικό ωκεανό, στα ανατολικά συνορεύει με το Σονόρα και με τον κόλπο της Καλιφόρνια και στα νότια με τη Μπάχα Καλιφόρνια ντελ Σουρ. Στα βόρεια συνορεύει με την αμερικανική πολιτεία Καλιφόρνια.

Η πολιτεία, σύμφωνα με την απογραφή του 2010, είχε 3.155.070 κατοίκους (14η μεγαλύτερη). Το 75% των κατοίκων της ζει στις πόλεις Μεξικάλι, την πρωτεύουσα, την Τιχουάνα ή την Ενσενάδα. Άλλες σημαντικές πόλεις είναι το Σαν Φελίπε, το Ροσαρίτο Μπιτς και το Τεκάτε. Ο πληθυσμός της πολιτείας αποτελείται από μέστιζος, οι οποίοι μετανάστευσαν από άλλες περιοχές του Μεξικού και Μεξικανούς ευρωπαϊκής καταγωγής, μαζί με μειονότητες με καταγωγή από την Άπω Ανατολή, τη Μέση Ανατολή και ιθαγενείς. Τέλος, υπάρχουν μετανάστες από τις Ηνωμένες Πολιτείες, που προτίμησαν το Μεξικό λόγω του μικρότερου κόστους διαβίωσης, και μετανάστες από την Κεντρική Αμερική.

Η γεωγραφία της Μπάχα Καλιφόρνια ποικίλει από παραλίες και δάση, μέχρι ερήμους. Η ραχοκοκκαλιά της πολιτείας είναι η Σιέρρα ντε Μπάχα Καλιφόρνια, στην οποία ανήκει η ψηλότερη κορυφή της χερσονήσου, η Πικάτσο ντελ Ντιάμπλο. Η οροσειρά επηρεάζει σημαντικά το κλίμα της περιοχής. Στα βορειοδυτικά, το κλίμα είναι ημιέρημο και μεσογειακό. Σε μια στενή λωρίδα στο κέντρο, το κλίμα είναι πιο υγρό εξαιτίας του υψομέτρου. Τέλος, ανατολικά, βρίσκεται η έρημος Σονόρα. Στα νότια, το κλίμα είναι πιο ξηρό. Επιπλέον, στην πολιτεία συμπεριλαμβάνονται αρκετά νησιά, όπως η νήσος Γουαδαλούπη, το δυτικότερο σημείο του Μεξικού. Στο κόλπο της Καλιφόρνια, το μεγαλύτερο νησί είναι το Άνχελ ντε λα Γκουάρδα, το οποίο χωρίζεται από την ακτή με το ρήγμα Μπαγιένας.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Μονή Δούβιανης (Αργυρόκαστρο)

Η **Μονή Δούβιανης** (), επίσης γνωστή ως **Μονή Αγίου Κηρύκου και Ιουλίττας** (), είναι βυζαντινό μοναστήρι στο δυτικό τμήμα του χωριού Δούβιανη, στον Δήμο Δρόπολης της περιφέρειας Αργυροκάστρου στην Αλβανία, εντός των ορίων της ιστορικής περιοχής της Βορείου Ηπείρου.

## Τοποθεσία
Το μοναστήρι βρίσκεται στην κοιλάδα του Δρίνου, στο χωριό Δούβιανη, στην περιοχή της Δρόπολης, και βρίσκεται ανάμεσα στις πόλεις του Αργυροκάστρου και Δελβίνου στη νότια Αλβανία. Είναι ένα από τα πολλά μοναστήρια που βρίσκονται στην κοιλάδα του Δρίνου. 

## Ιστορία
Το μοναστήρι παραδοσιακά χρονολογείται στον 6ο αιώνα,  ωστόσο σε κάποιες σημειώσεις ενός πρώην μοναχού του μοναστηριού φαίνεται ότι το μοναστήρι χτίστηκε το 1089.  

Αποκαταστάθηκε τη δεκαετία του 1960 και αναβαθμίστηκε σε  *πολιτιστικό μνημείο* από την Αλβανική κυβέρνηση το 1963. Σήμερα είναι σχεδόν ερειπωμένο και από τα 3000 τετραγωνικά μέτρα του σώζετε μόνο το κεντρικό κτήριο με το εκκλησάκι. 

Το καλοκαίρι του 2006 οι κάτοικοι του χωριού ανακοίνωσαν ότι οι απόγονοι του πρώην ιερέα του χωριού, *Παπά Βλάση*, *βρήκαν* θαμμένη στον κήπο τους μια εικόνα. Το αντικείμενο, που περιγράφεται ως έμβλημα του μοναστηριού και χρονολογείται το 1819, φέρει τα ονόματα των 6 αγίων (Αγία Ιουλίττα, Άγιος Θεόδωρος ο Στρατηλάτης, Ιωάννης ο Χρυσόστομος, Άγιος Χαράλαμπος, Άγιος Ελευθέριος και Άγιος Πολύκαρπος). Οι κάτοικοι του χωριού προκειμένου να απουθεχθεί η κλοπή αυτού του πολύτιμου αντικειμένου κατά καιρούς αλλάζουν την θέση φύλαξής της. 

Στις 5 Ιουνίου 2010, το μοναστήρι λεηλατήθηκε από αγνώστους. Εκλάπησαν ένας ξύλινος σταυρός, μερικές εικόνες, ένα ύφασμα με καλλιτεχνική και ιστορική αξία ενώ οι ληστές κατέστρεψαν και ορισμένα τμήματα από το ξυλόγλυπτο τέμπλο. Το ίδιο έχει συμβεί και στο παρελθόν, το 1997 όταν είχαν κλαπεί μερικές πολύ παλιές εικόνες και άλλα αντικείμενα αξίας. Σήμερα ο  τρούλος, το καμπαναριό, η *[[Αγία Τράπεζα]]* και άλλα μέρη του μοναστηριού κινδυνεύουν με κατάρρευση.  Μέχρι στηγμής το μοναστήρι το φροντίζει οικειοθελώς ο δουβιανήτης Σπύρος Παναγίωτης, συνταξιούχος δάσκαλος. 
μικρογραφία

## Εκπαίδευση
Το 1777 στο μοναστήρι ιδρύθηκε ελληνικό σχολείο από τον Ορθόδοξο ιεραπόστολο Κοσμά τον Αιτωλό (1714 - 24 Αυγούστου 1779) όπου περιόδευσε στην περιοχή κηρύττοντας και προτρέποντας τον λαό να μάθει γράμματα. Αργότερα, το 1858 κάποιος ιερομόναχος του μοναστηριού ονόματι Γεράσιμος, ίδρυσε ένα παρθεναγωγείο από τα πρώτα του είδους του στην περιοχή και όχι μόνο, και μια σχολή κεντήματος δευτεροβάθμιας επιπέδου. Αυτά τα εκπαιδευτικά ιδρύματα λειτούργησαν συνεχώς μέχρι και το 1913, ενώ τα έξοδά τους καλύπτονταν από το ίδιο το μοναστήρι.  Ο τελευταίος διευθυντής του σχολείου ήταν ο Κωνσταντίνος Ζέρρης. 

## Δείτε επίσης
* Δρόπολη
* Δούβιανη
* Κοιλάδα του Δρίνου
* Έλληνες της Αλβανίας

## Παραπομπές


## Εξωτερικοί σύνδεσμοι
* 

Κατηγορία:Εκπαίδευση στην Οθωμανική Αυτοκρατορία
Κατηγορία:Μοναστήρια στην Αλβανία
Κατηγορία:Χριστιανικά δόγματα
Κατηγορία:Αλβανική Ορθόδοξη Εκκλησία
Κατηγορία:Αξιοθέατα στη Βόρεια Ήπειρο
Άρση βαρών στους Θερινούς Ολυμπιακούς Αγώνες 1896

[thumb|right|200px|border|Ο [Λάντσεστον Έλιοτ]]

Στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** διεξήχθησαν δύο αγωνίσματα **[[άρση βαρών|άρσης βαρών]]** (με ένα χέρι και με δύο χέρια). Συνολικά, επτά αθλητές από πέντε χώρες έλαβαν μέρος.

Χαρακτηριστικό είναι ότι τις δύο πρώτες θέσεις και των δύο αγωνισμάτων κέρδισαν οι ίδιοι δύο αθλητές, οι οποίοι μοιράστηκαν ένα χρυσό και ένα ασημένιο μετάλλιο. Τα χάλκινα μετάλλια κατέκτησαν δύο Έλληνες.

## Πρόγραμμα αγωνισμάτων

## Συμμετέχουσες χώρες
Οι πέντε χώρες που συμμετείχαν είναι οι εξής (σε παρένθεση ο αριθμός των αθλητών):

* 20px|border|Γερμανία Γερμανία (1)
*  Δανία (1)
* 20px|border|Ελλάδα Ελλάδα (3)
*  Μεγάλη Βρετανία (1)
* 20px|border|Ουγγαρία Ουγγαρία (1)

## Αποτελέσματα ανά αγώνισμα
Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

### Με ένα χέρι

**Ημερομηνία:** 7 Απριλίου 1896

Οι αρσιβαρίστες ήταν υποχρεωμένοι να σηκώνουν τα κιλά με ένα χέρι. Επίσης, έπρεπε να σηκώνουν επιτυχώς το εκάστοτε βάρος με κάθε ένα από τα χέρια τους. Η κίνηση που χρησιμοποιήθηκε ήταν παρόμοια με αυτή του αρασέ που ξέρουμε σήμερα. Οι τέσσερις αρσιβαρίστες που έλαβαν μέρος, επιχείρησαν τρεις προσπάθειες. Όταν αυτές συμπληρώθηκαν, οι τρεις πρώτοι κέρδισαν τρεις επιπλέον προσπάθειες.

Ο Δανός Βίγκο Γιένσεν, έχοντας τραυματιστεί νωρίτερα στο αγώνισμα με δύο χέρια, κατάφερε να σηκώσει 57 κιλά και να πάρει το ασημένιο μετάλλιο, ενώ ο Λάντσεστον Έλιοτ ξεπέρασε όλους τους άλλους αθλητές και κέρδισε το πρώτο χρυσό μετάλλιο της Μεγάλης Βρετανίας στους Ολυμπιακούς Αγώνες.

### Με δύο χέρια

**Ημερομηνία:** 7 Απριλίου 1896

Το συγκεκριμένο ήταν το πρώτο χρονολογικά αγώνισμα άρσης βαρών. Η κίνηση που χρησιμοποιήθηκε ήταν παρόμοια με αυτή του ζετέ που ξέρουμε σήμερα. Οι έξι αρσιβαρίστες από πέντε χώρες που έλαβαν μέρος, επιχείρησαν τρεις προσπάθειες. Όταν αυτές συμπληρώθηκαν, οι τρεις πρώτοι κέρδισαν τρεις επιπλέον προσπάθειες.

Ο Δανός Βίγκο Γιένσεν και ο Βρετανός Λάντσεστον Έλιοτ σήκωσαν από 111.5 κιλά και η απόφαση για τον νικητή καθορίστηκε από τον Πρίγκιπα Γεώργιο, ο οποίος απεφάνθη ότι ο Γιένσεν εκτέλεσε την προσπάθειά του με καλύτερο στυλ. Η βρετανική αποστολή διαμαρτυρήθηκε και αποφασίστηκε να δοθούν επιπλέον προσπάθειες στους δύο αθλητές ώστε να βελτιώσουν την επίδοσή τους. Κανένας από τους δύο, όμως, δεν τα κατάφερε και το αποτέλεσμα έμεινε ως είχε, με τον Γιένσεν να παίρνει τελικά το χρυσό μετάλλιο και τον Έλιοτ το ασημένιο.

## Πίνακας μεταλλίων
[thumb|right|200px|border|Ο [Βίγκο Γιένσεν]]

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 12)
* 
* 

## Εξωτερικοί σύνδεσμοι

*